b'\n_START_ARTICLE_\nAgern (restaurant)\n_START_SECTION_\nHistorie\n_START_PARAGRAPH_\nSom en del af en stor satsning p\xc3\xa5 mad i New York, \xc3\xa5bnede Claus Meyer den 26. april 2016 restauranten p\xc3\xa5 byens ber\xc3\xb8mte baneg\xc3\xa5rd Grand Central Terminal p\xc3\xa5 Manhattan. K\xc3\xb8kkenchef blev islandske Gunnar G\xc3\xadslason, og madstilen skulle v\xc3\xa6re det nye nordiske k\xc3\xb8kken. I august gav The New York Times ber\xc3\xb8mte anmelder Pete Wells restauranten tre ud af fire stjerner, og kaldte den "fremragende". Financial Times havde nogle uger f\xc3\xb8r ogs\xc3\xa5 haft rosende ord i deres avis._NEWLINE_Knap syv m\xc3\xa5neder efter \xc3\xa5bningen af restauranten, blev den i november 2016 tildelt \xc3\xa9n stjerne i Michelinguidens New York-udgave. I december kom Agern ind p\xc3\xa5 en femteplads p\xc3\xa5 New York Times eksklusive top 10 over restauranter i New York i 2016.'